CELEX: 32014D0408(03)
Language: et
Date: 2014-03-27 00:00:00
Title: Komisjoni otsus, 27. märts 2014 , millega tunnustatakse organisatsiooni Bureau Veritas Certification Holding SAS vastavalt Euroopa Parlamendi ja nõukogu määrusele (EL) nr 995/2010, milles sätestatakse puitu ja puittooteid turule laskvate ettevõtjate kohustused

8.4.2014   
            
            
               ET
            
            
               Euroopa Liidu Teataja
            
            
               C 103/9
            
         KOMISJONI OTSUS,
   27. märts 2014,
   millega tunnustatakse organisatsiooni Bureau Veritas Certification Holding SAS vastavalt Euroopa Parlamendi ja nõukogu määrusele (EL) nr 995/2010, milles sätestatakse puitu ja puittooteid turule laskvate ettevõtjate kohustused
   (2014/C 103/06)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. oktoobri 2010. aasta määrust (EL) nr 995/2010, (1) milles sätestatakse puitu ja puittooteid turule laskvate ettevõtjate kohustused, eriti selle artikli 8 lõiget 3,
   ning arvestades järgmist:
   
               (1)
            
            
               Euroopa Komisjon sai 21. detsembril 2012 organisatsioonilt Bureau Veritas Certification Holding SAS tunnustamise taotluse, milles teatati nende kavatsusest tegutseda järelevalveorganisatsioonina kõikides liikmesriikides.
            
         
               (2)
            
            
               22. jaanuaril 2013 esitas taotleja ajakohastatud taotluse.
            
         
               (3)
            
            
               Vastavalt komisjoni 23. veebruari 2012. aasta delegeeritud määruse (EL) nr 363/2012 (Euroopa Parlamendi ja nõukogu määrusega (EL) nr 995/2010, milles sätestatakse puitu ja puittooteid turule laskvate ettevõtjate kohustused, ette nähtud järelevalveorganisatsioonide tunnustamist ja sellise tunnustuse tühistamist käsitlevate menetluseeskirjade kohta) (2) artikli 2 lõikele 5 saatis Euroopa Komisjon 9. juulil 2013 taotluse asjaomastele liikmesriikidele konsulteerimiseks. Kohustusliku ühekuulise tähtaja jooksul ei esitatud ühtegi märkust.
            
         
               (4)
            
            
               Kohtumine järelevalveorganisatsioonide taotluste hindamiseks loodud komisjoni juhtrühmaga toimus Brüsselis 12. septembril 2013, kus taotleja esitas oma taotluse isiklikult.
            
         
               (5)
            
            
               Taotlejal paluti 19. oktoobri 2013 e-kirjaga esitada lisateave vastavalt määruse (EL) nr 363/2012 artiklile 3.
            
         
               (6)
            
            
               Taotleja esitas nõutud lisateabe ja selgitused 25. oktoobril 2013.
            
         
               (7)
            
            
               Taotleja esitatud dokumentide põhjal jõudis juhtrühm 19. detsembril 2013 järeldusele, et taotlus vastab määruse (EL) nr 995/2010 artikli 8 lõikes 2 sätestatud nõuetele ja komisjon võiks tunnustada taotlejat järelevalveorganisatsioonina.
            
         
               (8)
            
            
               Euroopa Komisjon on kõigi dokumentaalsete tõendite põhjal hinnanud, kas taotleja vastab määruse (EL) nr 995/2010 artikli 8 lõikes 2 sätestatud nõuetele, ning on seisukohal, et Prantsusmaa organisatsioon Bureau Veritas Certification Holding SAS, 67–71 Boulevard du Château 92200 Neuilly-sur-Seine Prantsusmaa, identifitseerimisnumber 775 690 621 R.C.S. Nanterre, vastab määruse (EL) nr 995/2010 artikli 8 lõikes 2 sätestatud nõuetele,
            
         ON VASTU VÕTNUD KÄESOLEVA OTSUSE:
   Artikkel 1
   Prantsusmaa organisatsiooni Bureau Veritas Certification Holding SAS, 67–71 Boulevard du Château 92200 Neuilly-sur-Seine, Prantsusmaa, identifitseerimisnumber 775 690 621 R.C.S. Nanterre, tunnustatakse järelevalveorganisatsioonina vastavalt määruse (EL) nr 995/2010 artikli 8 lõikele 3.
   Artikkel 2
   Keskkonna peadirektoraadi peadirektorile tehakse ülesandeks tagada, et taotlejat ja pädevaid asutusi teavitatakse käesolevast otsusest ning et käesolev otsus avaldatakse komisjon veebisaidil viivitamata.
   
      Brüssel, 27. märts 2014
      
         
            Komisjoni nimel
         
         
            komisjoni liige
         
         Janez POTOČNIK
      
   
   
      (1)  ELT L 295, 12.11.2010, lk 23.
   
      (2)  ELT L 115, 27.4.2012, lk 12.